東方日報C1:衛詩雅陪跑都要靚 余香凝被揭搶角色
2024年04月13日 03:01
東網電視
更多新聞短片
金像獎頒獎禮明晚舉行,獲看好「封后」的余香凝賽前被爆提名角色原屬意衛詩雅演出,網民議論紛紛,增添不少話題性。昨日余香凝出席活動時不欲多說,而衛詩雅被問及此事時只說:「角色最後由邊個演並唔重要,有幸參與過前期工作已好開心。」
《第42屆香港電影金像獎》將於明晚假尖沙咀文化中心舉行,今年影后之爭備受爭議,7年前角逐金像獎新演員的余香凝「升呢」爭影后,形勢更是「一枝獨秀」,獲不少同業睇好。不過,片中角色原屬意另一「準影后」衛詩雅演出,她更已曾跟導演於開拍前作資料搜集及到庭聽審作參考準備!
今年提名「最佳女主角」的5位演員清一色是「本地薑」,當中入行13年的余香凝發威,憑主演作《白日之下》角逐影后,之前她已拍住男星梁朝偉在「電影評論學會」及「電影導演會」齊齊稱帝封后,自然被睇高一線。片中她將鍥而不捨追查真相的記者一角演得入木三分,難怪被視為「大熱」,她卻謙稱:「我都係平常心咋,不過好期待同團隊扮靚靚行紅地氈。」憑《填詞L》首次入圍的鍾雪瑩被視為余香凝「勁敵」,連衛詩雅亦甘拜下風:「今次佢(鍾雪瑩)真係演得好好,成套戲亦好吸引。佢係影后入圍者中我唯一合作過嘅,覺得呢個女仔有種好特別嘅氣質。」
廖子妤幫口解圍
出戰在即,余香凝與角逐「女配角」的廖子妤昨日聯同泰籍男神Win Metawin現身銅鑼灣品牌活動,談到有指她角逐影后的《白》片女主角原屬意衛詩雅時,余香凝說:「我有睇過相關報道,多謝整個創作團隊咁多年嚟冇放棄過(開拍),即使搵到投資者然後又被拒絕,佢哋都繼續。當初我接到嘅係試鏡邀請,好多演員,包括廖子妤都有份參加。」廖子妤幫忙解圍:「我去試鏡時都磨拳擦掌,好想得到呢個角色。」
揀定500萬首飾赴會
至於衛詩雅被爆出早於2019年已參與《白》片電影前期,她當時跟導演親身到法庭聽審有關「康橋之家」前院長涉及的風化案件,為記者角色作資料搜集。對此,她昨日接受本報獨家訪問時表示:「作為電影行業一分子,每個人都應該出一分力,至於角色最後由邊個演並唔重要,我覺得最重要係件事可以成功,我相信係每一個參與電影嘅人都會有嘅態度,有幸喺部電影一啲前期工作上面參與過,都感到好開心。」
入行15年、憑英皇電影《不日成婚2》角逐影后的衛詩雅自言勝算不大:「陪跑唔緊要,有份參與已經好開心,一定會揀條最靚嘅裙出席!」日前她被本報拍得現身珠寶店挑選名貴鑽飾參加頒獎禮,店員為她配搭多套鑽石耳環及頸鏈,她看到價錢牌後驚訝得O嘴,十分搞笑。事後她受訪時說:「我唔行性感啦!之前試咗條裙,前面開到落肚臍,但發現胸口見骨,唔好嚇親人。(揀首飾心大心細?)我見到個價錢有啲驚,有對耳環200幾萬,公司好豪咁話畀我戴一套500萬嘅首飾,成層樓價錢,我驚論盡,唔想太大壓力。」
反之,廖子妤昨日搞笑表示一定會性感示人:「因為我好想做性感女星。(再拍裸露戲?)性感同裸露係兩碼子嘅事,但如果劇本好,唔介意。」提到與男友盧鎮業同時入圍,她笑說:「時間愈嚟愈近,真係有啲緊張。女主角我梗係想余香凝攞啦,無論邊個攞都值得飲番杯。(如果同余香凝一齊攞獎呢?)咁真係值得紀念,到時應該嘔到癲咗!」
更多新聞,請瀏覽東方日報網頁: